KSL โชว์กำไร Q2 ทะลัก 300% รับรายได้ขายน้ำตาลพุ่ง!
KSL โชว์กำไรไตรมาส 2/65 โตกระฉูด 3 เท่าตัว แตะ 412 ลบ. จากปีก่อนกำไร 102 ลบ. รับรายได้ขายน้ำตาล-กากน้ำตาลพุ่ง!
KSL โชว์กำไรไตรมาส 2/65 โตกระฉูด 3 เท่าตัว แตะ 412 ลบ. จากปีก่อนกำไร 102 ลบ. รับรายได้ขายน้ำตาล-กากน้ำตาลพุ่ง!
10 มิ.ย. 2565

บริษัท น้ำตาลขอนแก่น จำกัด (มหาชน) หรือ KSL รายงานผลประกอบการงวดไตรมาส 2/65 สิ้นสุดวันที่ 30 เม.ย.65 มีกำไรสุทธิ ดังนี้

โดยในไตรมาส 2/65 บริษัทมีรายได้จากการขายน้ำตาลทรายและกากน้ำตาลสำหรับไตรมาส 2 ที่ 3.5 พันล้านบาท เพิ่มขึ้น 1.8 พันล้านบาท หรือ 106% เทียบกับไตรมาส 2/64 เนื่องจากปริมาณการขายน้ำตาลที่เพิ่มขึ้นอย่างมาก ประกอบกับราคาขายส่งออกปรับตัวสูงขึ้น
ขณะที่รายได้จากการขายไฟฟ้าเพิ่มขึ้นจาก 316 ล้านบาท เป็น 377 ล้านบาท หรือเพิ่มขึ้น 19% จากปริมาณการขายไฟฟ้าที่เพิ่มขึ้น นอกจากนี้มีรายได้จากธุรกิจสนับสนุนเพิ่มขึ้น 98 ล้านบาท หรือ 58% จากชาวไร่มีกิจกรรมเพิ่มผลผลิตอ้อยในฤดูการเพาะปลูกหน้า
ด้านรายได้อื่นเพิ่มขึ้น 62 ล้านบาท จากกำไรจากการเปลี่ยนแปลงสัดส่วนเงินลงทุนในบริษัทร่วม 58 ล้านบาท จากการที่บริษัทร่วม (BBGI) เสนอขายหุ้น IPO โดยการออกหุ้นใหม่ ซึ่งมีผลให้บริษัทมีสัดส่วนการถือหุ้นใน BBGI ลดลง จาก 40% เป็น 28.02%